open-index/open-wikipedia-markdown huggingface dataset:
தோக்கோ தூக்கான்

**தோக்கோ தூக்கான்** என்பது தூக்கான் குடும்பப் பறவைகளிலேயே பெரியதும் நன்கு அறியப்பட்டதுமான ஒரு தூக்கான் இனமாகும். பொதுவாக இப்பறவை தூக்கான் அல்லது பெரும் தூக்கான் என்று அழைக்கப்படுகிறது. இவை தென் அமெரிக்காவின் நடு மற்றும் கிழக்குப் பகுதிகளில் திறந்த வெளியாக உள்ள இடங்களில் காணப்படுகின்றன.

## தோற்றக் குறிப்பு
தோக்கோ தூக்கான்கள் எடுப்பான இறகமைப்பைக் கொண்டுள்ளன. உடல் கருப்பு நிறத்திலும் தொண்டையும் வாலின் ஒரு பகுதியும் வெண்ணிறத்திலும் காணப்படுகிறது. கண்ணைச் சுற்றியிருக்கும் நீலநிறத் தோலானது கருவிழி நீல நிறத்தில் இருப்பது போன்ற தோற்றத்தைத் தருகிறது. இதனைச் சுற்றி இளஞ்சிவப்பு நிறத்தில் உள்ளது. இப்பறவையின் அலகு 15.8 முதல் 23 செ.மீ நீளம் வரை இருக்கும். அலகு மஞ்சள் அல்லது இளஞ்சிவப்பு நிறம் கொண்டது. இதன் அலகு அளவின் காரணமாக பார்ப்பதற்குக் கனமானது போலத் தோன்றினாலும் உள்ளீடற்று இருப்பதால் அளவுடன் ஒப்பிடுகையில் எடை குறைந்ததே. நாக்கு ஏறத்தாழ அலகின் நீளம் இருக்கும். பிசிபார்மசு என்னும் வரிசையின் பெரிய பறவையும் தூக்கான்களில் பெரியதும் இப்பறவையே ஆகும். இப்பறவையின் மொத்த நீளம் 55 - 65 செ.மீ. எடை 500 - 876 கிராம். சராசரியாக ஆண் 723 பறவைகள் கிராம் எடையும் பெண் பறவைகள் 576 கிராம் எடையும் கொண்டன.

தூக்கான்களின் அலகுகள் இவற்றின் உடலில் இருந்து வெப்பத்தை வெளியேற்றி உடலை வெப்பச்சமநிலையில் வைத்திருக்க உதவுகின்றன. இவற்றின் பணி யானைகள் தங்கள் காதுகள் மூலம் வெப்பத்தை வெளியேற்றுவதற்கு ஒப்பானது.  தூக்கான்கள் தங்கள் அலகுகளில் உள்ள குருதிக்குழாய்களில் ஓடும் குருதியின் அளவைக் கட்டுப்படுத்துவதன் மூலம் உடல் வெப்பநிலையைப் பராமரிக்கின்றன. இத்தூக்கானின் உடலில் இருந்து வெளியேறும் வெப்பத்தில் கிட்டத்தட்ட 30 முதல் 60 சதவீதம் வரை அலகுகளின் மூலமே வெளியேறுகிறது.

## வாழ்நாள், வாழிடம்
இவற்றின் வாழ்நாள் சராசரியாக 20 ஆண்டுகள். அதிகபட்ச வாழ்நாள் 26 ஆண்டுகள் ஆகும். இப்பறவைகள் தென்னமெரிக்காவின் பல நாடுகளிலும் காணப்படுகின்றன. பொதுவாக இப்பறவைகள் மழைக்காடுகளில் மரங்களின் உச்சியில் வாழ்கின்றன.

## மேற்கோள்கள்


பகுப்பு:தூக்கான்
ரோனால்டு மைக்கியுரா

**ரோனால்டு மைக்கியுரா** (*Ronald Micura* ) என்பவர் ஆசுத்திரிய நாட்டைச் சேர்ந்த ஒரு வேதியியலாளர் ஆவார். இவருக்கு 2005 ஆம் ஆண்டு ஆசுத்திரிய அறிவியல் கழகம் வழங்கும் லைபென் பரிசு வழங்கப்பட்டது. ஆசுத்திரியாவில் உயர் கல்வியை வழங்கும் பல்கலைக்கழகங்களில் ஒன்றான லின்சு நகரத்திலுள்ள யோகானெசு கெப்ளர் லின்சு பல்கலைக்கழகத்தில் வேதியியல் படித்த இவர் இப்பல்கலைக்கழகத்திலேயே 1995 ஆம் ஆண்டில் முனைவர் பட்டத்தையும் பெற்றார். சூரிக் பல்கலைக்கழகத்திலும், உயிர் வேதியியல் நிறுவனம் ஒன்றிலும் முனைவர் பட்டமேற் பயிற்சியை மேற்கொண்ட இவர் 2000 ஆம் ஆண்டில் இன்சுபிரக் பல்கலைக்கழகத்தில் பேராசிரியராக பணியில் சேர்ந்தார்.   
## மேற்கோள்கள்
*

பகுப்பு:வாழும் மக்கள்
பகுப்பு:ஆஸ்திரிய அறிவியலாளர்கள்
அசிட்டால்டிகைடு

**அசிட்டால்டிகைடு** (*Acetaldehyde*) (முறையான பெயர் **எத்தனால்**) என்பது CH3 CHO என்ற குறியீட்டைக் கொண்ட  ஒரு கரிமச் சேர்மம் ஆகும், சில சமயங்களில் வேதியியல் நிபுணர்களால் MeCHO (Me = methyl) என சுருக்கமாக குறிப்பிடப்படுகிறது.  சர்க்கரை வகைகள் ஆல்க்கால்களாக நொதிக்கும்பொழுது அசிட்டால்டிகைடு உடன் வினைபொருளாக உண்டாகிறது. எனவே நொதித்த திரவத்தில் இது அசிட்டால் வடிவத்தில் காணப்படுகிறது. பிராணிகளின் உயிரணுக்களில் நடக்கும் கார்போஹைடிரேட்டு வளிர்சிதை மாற்றத்தில் இந்த ஆல்டிஹைடும் கலந்து கொள்கிறது என்று கருதப்படுகிறது. சில சமயங்களில் இது சிறுநீரிலும் காணப்படுவதுண்டு.

தொழில் முறையில் அசிட்டால்டிகைடு இருமுறைகளில் தயாரிக்கப்படுகிறது. காற்றின் முன்னிலையிலோ அல்லது அதில்லாமலோ செம்பு வெள்ளி முதலிய சில உலோகங்களை ஊக்கிகளாகக் கொண்டு எதில்ஆல்ககாலுக்கு ஐடிரஜனை ஏற்றி இதைத் தயாரிக்கலாம். இரச உப்புக்களின் உதவியால் அசிட்டிலீன் தண்ணீரைக் கிரகிக்குமாறு செய்து இதைத் தயாரிக்கலாம்.

அசிட்டால்டிகைடு   காரமான மணமுடைய திரவம் (கொதிநிலை 21). இது தண்ணீரில் எளிதில் கரைகிறது. இது எளிதில் கூட்டுறுப்பாகும் தன்மையுடையது. ஈரமற்ற ஆல்டிஹைடுக்கு ஒரு சொட்டு அடர் கந்தகாமிலத்தைச் சேர்த்தால் அது உடனே கொதிக்கத் தொடங்கி 124 கொதிநிலையுள்ள பாரால்டிஹைடு என்ற பெயருடைய கூட்டுறுப்பியாக (CH3 CHO)3 மாறுகிறது. குறைந்த வெப்ப நிலைகளில் மெட்டால்டிஹைடு என்ற திண்மக் கூட்டுறுப்பி உண்டாகிறது.

இவற்றை நீர்த்த கந்தகாமிலத்துடன் கொதிக்க வைத்து எளிதில் அசிட்டால்டிகைடாக மாற்றலாம். பாரால்டிஹைடு ஒரு தூக்க மருந்தாகவும், மெட்டால்டிஹைடு ஒரு திட எரி பொருளாகவும் பயன்பட்டு வந்தன.
அசிட்டால்டிகைடிலிருந்து செயற்கை இரப்பர், அசிட்டிக அமிலம், அசிட்டோன் போன்ற பல கரிமப் பொருள்கள் தயாரிக்கப்படுவதால் தொழில் முறையில் இது மிகவும் முக்கியமானது.
## மேற்கோள்கள்

பகுப்பு:ஆல்டிகைடுகள்
பகுப்பு:சுவைமணங்கள்
பகுப்பு:அபாயகரமான காற்று மாசுகள்
பகுப்பு:2-கார்பன் அணு கரிமச் சேர்மங்கள்
வால்டர் மைன்டர்

**வால்டர் மைன்டர்** (*Walter Minder*) என்பவர் சுவிட்சர்லாந்து நாட்டைச் சேர்ந்த ஒரு வேதியியலாளர் மற்றும் கனிமவியலாளர் ஆவார் . இவர் 1905 ஆம் ஆண்டு ஆகத்து ஆறாம் தேதியன்று பிறந்தார். அலைசு லீயிக் சுமித்துடன் இணைந்து 1940 ஆம் ஆண்டு 85 என்ற அணு எண்ணால் அடையாளப்படுத்தப்படும் அசுட்டட்டைன் தனிமத்தை கண்டுபிடித்த்தாக இவர் அறிவித்தார் . இத்தனிமத்திற்கு 1940 ஆம் ஆண்டில் எல்மெட்டியம் என்ற பெயரையும் , 1942 ஆம் ஆண்டில் ஆங்கிலோவெல்மெட்டியம்  என்ற பெயரையும் வால்டர் முன்மொழிந்தார். பிற்காலத்தில் அவர் தனிமம் அசுட்டட்டைனைக் கண்டுபிடிக்கவில்லை என்று நிரூபிக்கப்பட்டது .

1992 ஆம் ஆண்டு ஏப்ரல் முதல் தேதியன்று வால்டர் இறந்தார்.

## மேற்கோள்கள்
.

பகுப்பு:1905 பிறப்புகள்
பகுப்பு:1992 இறப்புகள்
பகுப்பு:கனிமவியலாளர்கள்
பகுப்பு:சுவிட்சர்லாந்து அறிவியலாளர்கள்
மணிப்பூர் முதலமைச்சர்களின் பட்டியல்

**மணிப்பூர் முதலமைச்சர்**, இந்திய மாநிலமான மணிப்பூரின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.

1963 ஆம் ஆண்டு முதல் மணிப்பூர் முதலமைச்சராக பன்னிரண்டு பேர் பணியாற்றினர். இவற்றில் ஐந்து பேர் இந்திய தேசிய காங்கிரசு கட்சியைச் சேர்ந்தவர்கள். இம்மாநிலத்தில் முதல் முதலாக மைரேம்பம் கோயெரிங் சிங் என்பவர் முதல்வராகப் பணியாற்றினார். இவரும் இந்திய தேசிய காங்கிரசு கட்சியைச் சேர்ந்தவர். தற்போது பாரதிய ஜனதா கட்சியைச் சேர்ந்த நாங்தோம்பம் பீரேன் சிங் என்பவர் முதலமைச்சராக உள்ளார்.

## முதலமைச்சர்களின் பட்டியல்

## இவற்றையும் பார்க்கவும்
* இந்திய முதலமைச்சர்களின் பட்டியல்
* மணிப்பூர் ஆளுநர்களின் பட்டியல்

## குறிப்புகள்

## மேற்கோள்கள்

## வெளியிணைப்புகள்

பகுப்பு:மணிப்பூர் அரசு
பகுப்பு:மணிப்பூர் முதலமைச்சர்கள்
பகுப்பு:இந்தியாவின் மாநில முதலமைச்சர்கள் பட்டியல்கள்
கு. பழனி

**கு. பழனி** (K. Palani) ஒரு இந்திய அரசியல்வாதியும் தமிழகத்தின் 15 ஆவது சட்டமன்ற உறுப்பினரும் ஆவார். இவர் 2016 ஆம் ஆண்டு தமிழக சட்டமன்றத் தேர்தலில் காஞ்சிபுரம் மாவட்டம் ஸ்ரீபெரும்புதூர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு சட்டமன்ற உறுப்பிரானார். இவர் தன்னை எதிர்த்துப் போட்டியிட்ட இந்திய தேசிய காங்கிரஸ் வேட்பாளர் செல்வ பெருந்தகையை விட  10,216 வாக்குகள் அதிகம் பெற்று வெற்றி பெற்றார். இவர்   இவரது தந்தையார் குமாரசாமி ஆவார். இவர் காஞ்சிபுரம் மாவட்டத்தில் பரணிபுதூரில் வசித்தார். இவர் முன்னதாக அனைத்திந்திய அண்ணா திராவிட முன்னேற்றக் கழகத்தின் குன்றத்தூர் ஒன்றியத்தின் செயலாளராகவும், ஊராட்சி ஒன்றியக் குழுத் தலைவராகவும் இருந்துள்ளார்.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:காஞ்சிபுரம் மாவட்ட மக்கள்
பிலிப்பா பிரவுனிங்

**பிலிப்பா கே. பிரவுனிங்** *(Philippa K. Browning)* மான்செசுட்டர் பலகலைக்கழக யோதிரல் பாங்கு வானியற்பியல் மையத்தில் வானியற்பியல் பேராசிரியராக உள்ளார். இவர் மின்ம இயற்பியல் புலத்தில் பிணைவுறும் மின்ம ஊடகங்களின் கணிதவியல் படிமங்களில் ஆராய்ச்சியில் சிறப்புப் புலமை வாய்ந்தவர் ஆவார் .

## இளமையும் கல்வியும்
பிரவுனிங் மிலிபீல்டில் கல்விகற்றார். இவர் 1979 இல் கேம்பிரிட்ஜ் பல்கலைக்கழகத்தில் கணிதவியல் மும்மை இளவல் பட்டம் பெற்றார். இவர் 1980 இல் அப்பட்ட்த்தின் மூன்றாம் பகுதியை முடித்தார். இவர் வானியற்பியலில் பணிபுரிய யூரி க்காரினால் ஆர்வம் பெற்றுள்ளார். இவர் தன் மேற்படிப்புக்கு புனித ஆந்திரூவ்சு பல்கலைக்கழகத்தில் சேர்ந்து எரிக் பிரீசுட்டு வழிகாட்டுதலில் ஆய்வு மேற்கொண்டார். இவர் தன் முனைவர் பட்ட ஆய்வுக்கு *சூரிய மண்டல ஒருபடித்தற்ற காந்தப் புலங்கள்* தலைப்பில் 1984 இல் ஆய்வுரை வழங்கினார்.

## ஆராய்ச்சியும் வாழ்க்கைப் பணிகளும்

## மேற்கோள்கள்

பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் இயற்பியலாளர்கள்
பகுப்பு:பிரித்தானியப் பெண் அறிவியலாளர்கள்
கோபாச்சல சமணக் குடைவரைகள்

**கோபாச்சல சமணக் குடைவரைகள்** (**Gopachal rock-cut Jain monuments**),  இந்தியாவின் மத்தியப் பிரதேச மாநிலத்தின் குவாலியர் கோட்டையில் அமைந்துள்ளது. இச்சமணக் குடைவரைகள் கிபி 7-ஆம் நூற்றாண்டு முதல் 15-ஆம் நூற்றாண்டு வரை நிறுவப்பட்டது. இக்குடைவரைகளை குவாலியரை ஆண்ட  தோமரா வம்சத்தினர் முதலில் எழுப்பினர். 

இக்குடைவரைகளில் தீர்த்தங்கரர்களின் சிற்பங்கள் நின்ற கோலத்திலும்; அமர்ந்த கோலத்திலும் உள்ளது. இக்குடைவரைகளை இந்தியத் தொல்லியல் ஆய்வகம் பராமரிக்கிறது. 
இதன் வடக்குப் பகுதியில் சமணத் தீர்த்தங்கரர்களின் சிற்பங்கள் கொண்ட சித்தாச்சல சமணக் குடைவரைகள் உள்ளது.  

இக்குடைவரைகளில் ரிசபநாதர், நேமிநாதர், பார்சுவநாதர், மகாவீரர் போன்ற தீர்த்தங்கரர்களின் சிற்பங்கள் உள்ளது. 

## படக்காட்சிகள்

File:7th to 15th century Jain tirthankaras in Gwalior fort, Siddhachal caves Gopachal, 1895 photo.jpg|ரிசபதேவர் புகைப்படம், 1895
File:Gwalior jain.jpg|தீர்த்தங்கரர்களின் சிற்பங்கள்
File:Desecrated Jain idols on the stone cliffs, Gopachal Parvat, Gwalior Fort, Madhya Pradesh.jpg|அமர்ந்த நிலையில் தியானிக்கும் தீர்த்தங்கரர்களின் சிற்பம்
File:Damaged and restored Parshvanatha sculpture at Ek Pathar ki Bavadi (Gopachal Parvat), Gwalior Fort India.jpg|பார்சுவநாதர் சிற்பம்


## இதனையும் காண்க
* சித்தாச்சல சமணக் குடைவரைகள் 

## மேற்கோள்கள்

## வெளி இணைப்புகள்
*கோபாச்சல சமணக் குடைவரைகளின் காணொளி
பகுப்பு:சமணக் கோயில்கள்
பகுப்பு:குடைவரைகள்
பகுப்பு:குவாலியர் மாவட்டம்
பகுப்பு:இந்தியக் குடைவரைக் கோயில்கள்
அர்கியூபிசைட்டு

**அர்கியூபிசைட்டு** *(Arcubisite)* என்பது Ag6CuBiS4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமமான இது கிரையோலைட்டு கனிமத்துடன் கிரீன்லாந்தில் கிடைக்கிறது. இக்கனிமத்தின் பகுதிக் கூறுகளான அர்கெண்டம், குப்ரம் மற்றும் பிசுமத் ஆகிய தனிமங்களின் முதல் சில எழுத்துக்களை அடிப்படையாகக் கொண்டு அர்கியூபிசைட்டு என்ற பெயர் உருவாக்கப்பட்டது. பன்னாட்டு கனிமவியல் சங்கம் அர்கியூபிசைட்டு கனிமத்தை Acb. என்ற குறியீட்டால் அடையாளப்படுத்துகிறது.  

## மேற்கோள்கள்

*Mindat.org - Arcubisite
*Webmineral - Arcubisite
*Handbook of Mineralogy - Arcubisite 

பகுப்பு:வெள்ளி கனிமங்கள்
பகுப்பு:செப்புக் கனிமங்கள்
பகுப்பு:பிசுமத் கனிமங்கள்
பகுப்பு:சல்போவுப்புக் கனிமங்கள்
பகுப்பு:சல்பைடு கனிமங்கள்
பெர்ரைட்டு

**பெர்ரைட்டு** (*Berryite*) என்பது Pb3(Ag,Cu)5Bi7S16  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சு பட்டகங்களாக சாம்பல்  நிறம் முதல் நீலம் கலந்த சாம்பல் நிறம் வரையிலான நிறங்களில் இக்கனிமம் கிடைக்கிறது. ஒளிபுகாத உலோகத் தன்மை கொண்ட பெர்ரைட்டு மோவின் அளவுகோலில் 3.5 என்ற கடினத்தன்மை அளவைக் கொண்டுள்ளது. மேலும் இதன் ஒப்படர்த்தி 6.7 ஆகும். 
பன்னாட்டு கனிமவியல் சங்கம் பெர்ரைடு கனிமத்தை Bry என்ற குறியீட்டால் அடையாளப்படுத்துகிறது.

எக்சு கதிர் விளிம்பு வளைவு சோதனையின் மூலம் முதன் முதலில் பெர்ரைட்டு 1965 ஆம் ஆண்டு லியோனார்டு கேசுகோயின் பெர்ரியால் (1914-1982) கண்டறியப்பட்டது. கொலராடோ நாட்டின் பார்க் மற்றும் சான் யுவான் மாகாணங்களில் பெர்ரைட்டு அதிக அளவில் கிடைக்கிறது. கொலராடோவில் சல்பைடைக் கொண்டுள்ள குவார்ட்சு விளிம்புப் பகுதிகளிலும் கிரீன்லாந்தில் சிடரைட்டு மிகுந்த கிரையோலைட்டிலும் பெர்ரைட்டு காணப்படுகிறது. 

## மேற்கோள்கள்

*Webmineral data
*Mindat with location data
*Mineral Data Publishing - PDF

பகுப்பு:ஈயக் கனிமங்கள்
பகுப்பு:வெள்ளி கனிமங்கள்
பகுப்பு:தாமிரம்(I) கனிமங்கள்
பகுப்பு:பிசுமத் கனிமங்கள்
பகுப்பு:சல்போவுப்புக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சல்பைடு கனிமங்கள்
முனைய துணைக்கோள் ஏவுகலம்-சி45

**முனைய துணைக்கோள் ஏவுகலம் -சி45** (PSLV-C45) இந்திய முனைய துணைக்கோள் ஏவுகல வரிசையில் 47ஆவது ஏவுதல் ஆகும்.இந்த ஏவுதலில் இந்திய இராணுவ பயன்பாட்டுக்கான எமிசாட் மற்றும் 28 வெளிநாட்டு செயற்கைக்கோள்கள் விண்ணில் ஏவப்பட்டன. இந்த ஏவுகலம் ஆந்திர மாநிலம் ஸ்ரீஹரிகோட்டாவில் உள்ள சதீஸ் தவான் விண்வெளி மையத்தின் 2ஆவது தளத்தில் இருந்து 2019 ஆம் ஆண்டு ஏப்ரல் 1 ஆம் நாள் காலை 09.27 மணிக்கு விண்ணில் ஏவப்பட்டது. 

## செயற்கைக்கோள்கள் நிலைநிறுத்தம்
ஏவூர்தியானது தரையில் இருந்து புறப்பட்ட 17 நிமிடம் 12 வினாடிகளுக்குப் பிறகு ‘எமிசாட்’ செயற்கைக் கோளை 748 கி.மீ. துாரத்தில் புவி நீள்வட்ட சுற்றுப் பாதையில் நிலைநிறுத்தியது. அதன்பின் ஏவூர்தியின் நான்காவது மற்றும் இறுதி நிலையான பிஎஸ் 4 இயந்திரம் 1 மணி நேரம் 55 நிமிடங்கள் பயணித்த பிறகு 504 கிலோமீட்டர் தொலைவில் திட்டமிட்ட சுற்றுப்பாதையில் 28 வெளிநாட்டு செயற்கைக்கோள்களையும் நிலை நிறுத்தியது. தொடர்ந்து பிஎஸ்4 இயந்திரம் படிப்படியாக மற்றொரு சுற்றுப்பாதைக்கு உந்தித்தள்ளப்பட்டு, சோதனைரீதியாக அதில் வைக்கப்பட்டிருந்த 3 ஆய்வு சாதனங்கள் 485 கிலோமீட்டர் துாரத்தில் நிலைநிறுத்தப்பட்டன. தரையிலிருந்து புறப்பட்ட மூன்று மணி நேரத்தில் ஏவூர்தியானது திட்டமிடப்பட்ட பணிகளை வெற்றிகரமாக முடித்தது.

## பயன்பாட்டு நோக்கம்

இந்த ஏவூர்தியினால் நிலைநிறுத்தப்பட்ட எமிசாட் மின்காந்த அலைகளைத் துல்லியமாக கண்காணிக்கவும், இராணுவத்தில் உளவுப்பணிகளுக்கும், பிற நாடுகளின் தகவல் தொடர்பு அமைப்புகளைக் கண்டறியவும் பயன்படுத்தப்படும். நிலம் மற்றும் கடல் சார்ந்த பகுதிகளில் ரேடியோ அலைக்கற்றைகள் உள்ளிட்ட அனைத்து தகவல் தொடர்புகளைக் கண்காணிக்க உதவும் உள்நாட்டு பாதுகாப்பு ஆராய்ச்சி மற்றும் வளர்ச்சி அமைப்பின் கட்டுப்பாட்டில் இயங்கும்.  மேலும், பரிசோதனை முயற்சியாக 6 மாத ஆயுட்காலம் கொண்ட 3 ஆய்வு சாதனங்களும் ஏவப்பட்டுள்ளன.

## திட்டத்தின் தனித்துவம்
முனைய துணைக்கோள் ஏவுகலமானது முதன்முறையாக, செயற்கைக்கோள்களை மூன்று வெவ்வேறு சுற்றுப்பாதைகளில் நிறுத்தியிருப்பதே இந்த திட்டத்தின் தனித்துவமும் சிறப்பும் ஆகும்.

## மேற்கோள்கள்

பகுப்பு:முனைய துணைக்கோள் ஏவுகலம்
சின்னதிம்மிநாயனபள்ளி

**சின்னதிம்மிநாயனபள்ளி** (CHINNATHIMMINAYANAPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 11 கிலோமீட்டர் தொலைவிலும், வட்டத் தலைநகரான பர்கூரில் இருந்து 11 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1115  வீடுகள் உள்ளன. கிராமத்தின் மொத்த மக்கள் தொகையானது 4794 ஆகும். இதில் ஆண்கள் எண்ணிக்கை  2390, பெண்களின் எண்ணிக்கை 2404 என உள்ளது. மக்களின் கல்வியறிவு விகிதமானது  64.0  % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
குருவிநாயனப்பள்ளி

**குருவிநாயனப்பள்ளி** (GURUVINAYANAPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும். இந்த ஊர் குருவிநாயனப்பள்ளி ஊராட்சிக்கு உட்பட்டது.

## பெயராய்வு
மலைகளும், குட்டைகளும் சூழ்ந்த பகுதி குருவிநாயனப்பள்ளி. குருவிகள் அதிகம் இருந்த இப் பகுதியில் குருவி வேட்டையாடுவதில் வல்லவனான ஒரு நாயக்கன் ஒருவன் வசித்து வந்தான். அவன் பெயராலேயே இந்த ஊர் குருவிநாயனப்பள்ளி என அழைக்கபட்டிருக்கலாம் என்கிறார்  கோ. சீனிவாசன்.

## அமைவிடம்
குருவிநாயனப்பள்ளியானது கிருட்ணகிரி- குப்பம் சாலையில் சுமார் 18 கிலோமீட்டர் தொலைவிலும், வட்டத் தலைநகரான பர்கூரில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 251 கிலோமீட்டர் தொலைவிலும் உள்ளது. 

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  805   வீடுகள் உள்ளன. கிராமத்தின் மொத்த மக்கள் தொகையானது 3484 ஆகும். இதில் ஆண்கள் எண்ணிக்கை  1788, பெண்களின் எண்ணிக்கை 1696 என உள்ளது. மக்களின் கல்வியறிவு விகிதமானது  50.9 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## பெருங்கற்காலச் சின்னங்கள்
குருவிநாயனப்பள்ளியின் மேற்குப் பகுதியில் சுமார் நான்கு கிலோமீட்டர் தொலைவில் *பாண்டவர் பாறை* என்றும் *மேல்கோட்டை* என்றும் அழைக்கப்படும் குன்று உள்ளது. இருந்த பாண்டவர்ப பாறையில் 50 இக்கும் மேற்பட்ட கல்திட்டைகள் அமைந்துள்ளன. இந்த கல்திட்டைகளின் கல்லறைகளானது நான்கு புறமும் நான்கு கற்பலகைகளைக் கொண்டு அமைக்கப்பட்டுள்ளன. மேல் பகுதி ஒரு கனத்த கல்லால் மூடபட்டுள்ளது. கல் திட்டையின் கிழக்குப் பக்கம் உள்ள கற்பலகையில் அரைவட்டத்தில் இடுதுளை அமைக்கபட்டுள்ளது. இந்தக் கல்லறையை சுற்றி இரண்டு கல்வட்டங்கள் அமைக்கப்பட்டுள்ளன. உட்புறம் உள்ள கல்வட்டமானது இயற்கையாக கிடைக்கும் கரடு முரடான கற்களைக் கொண்டு அமைக்கபட்டுள்ளது. வெளிப்பும் உள்ள கல்வட்டம் கற் பலகைகளைக் கொண்டு அமைக்கபட்டுள்ளது.

இங்கு உள்ள கல்திட்டை ஒன்றில், இடுதுளைக்கு நேர் எதிரே மேற்கு பக்க கற்பலகையின் உட்புறத்தில் வெள்ளை வண்ணத்தில் ஓவியங்கள் தீட்டபட்டுள்ளன.

## ஊரில் உள்ள கோயில்கள்
* குருவிநாயனப்பள்ளி திம்மராயசாமி கோயில்

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இயந்திரப் பயன்

right|thumb|நெம்புகோலில் இயந்திரப் பயன்
**இயந்திரப் பயன்** அல்லது **இயந்திர லாபம்** (*Mechanical advantage*) என்பது ஒரு இயந்திரத்தின் மீது செலுத்தப்படும் விசைக்கும் அது நகர்த்தும் எடைக்கும் உள்ள தகவு ஆகும். இதுவே அந்த இயந்திரத்தின் விசை பெருக்கு திறனாகும்.

ஒரு எளிய நெம்புகோலின் மூலம் 100 கிலோ எடையானது 25 கிலோ முயற்சியினால் நகர்த்தப்பட்டது எனில் அந்த நெம்புகோலின் இயந்திரப் பயன் = 100 / 25 = 4 ஆகும்.

:MA = \frac{\text{output force}}{\text{input force}}

:MA = \frac{\text{distance over which effort is applied}}{\text{distance over which the load is moved}}

left|500px|thumb|மிதிவண்டியில் பல்சக்கரங்களில் இயந்திரப் பயன்
left|500px|thumb|கப்பி அமைப்பில் இயந்திரப் பயன்

## மேற்கோள்கள்

## வெளி இணைப்புகள்
* Gears and pulleys
* Mechanical engineering &#x2014; pulleys 
* Mechanical advantage &#x2014; video

பகுப்பு:விசையியல்
அட்சஸன் எட்வர்டு குட்ரிச்

**அட்சஸன் எட்வர்டு குட்ரிச்** (Edward Goodrich Acheson) ( 9, மார்ச் 1856 – 6, சூலை 1931) என்பவர் அமெரிக்க வேதியியலாளர் ஆவார். பென்சில்வேனியா, வாசிங்டன் நகரில் ஏழைக்குடும்பத்தில் பிறந்த இவர் சிறுவயதிலேயே வேலைக்குச் செல்ல நேர்ந்தது. ஓய்வு நேரங்களில் இவர் சோதனைகள் செய்து புதுப்பொருளைக் கண்டுபிடித்தார். மின்சாரத்தில் ஆர்வம் பிறந்து இவர் எடிசனிடம் வேலைக்குச் சேர்ந்தார். சில ஐரோப்பிய நாடுகளில் மின் விளக்குகளைப் போட இவர் உதவினார். கார்போரண்டம்  என்ற மெருகூட்டியை இவர் கண்டுபிடுத்தார். பென்சில் கரியை மிகத்தூய நிலையில் தயாரிக்க இவர் வகுத்த முறையினால் இவர் பணக்காரரானார். இப்பொருளைக் கொராயீடு நிலையிற்கொண்ட புதிய உயவுகளை இவர் கண்டுபிடித்தார்.
## மேற்கோள்கள்

பகுப்பு:1856 பிறப்புகள்
பகுப்பு:1931 இறப்புகள்
பகுப்பு:அமெரிக்க வேதியியலாளர்கள்
வேட்டை (தொடர்)

**வேட்டை** என்பது சிங்கப்பூர் நாட்டில் ஒளிபரப்பப்படும், தமிழ் நாடகத் தொடராகும். இதனை அனுராதாா கந்தராாஜு மற்றும் அப்பாஸ் அக்பர், மீடியாகார்ப் வசந்தத்திற்காக உருவாக்கினர். நான்கு பருவங்களாக உருவாக்கப்பட்ட இத்தொடர், சிங்கப்பூரின் மிகப்பிரபலமானத் தொடராகும்.   

## கதைக்கரு
சிங்கப்பூரில் உள்ள இந்திய வம்சாவளியினர் செய்யும் குற்றங்களைத் தடுக்கவும், அவர்களை ஒழுங்கு படுத்தவும் உருவாக்கப்பட்ட கற்பனையான ஒரு காவல்துறைப் பிரிவை மையமாகக் கொண்டு இயங்குகிறது வேட்டை.

## பருவங்கள்


### முதற் பருவம்
வேட்டையின் முதற்பருவம் எழுபத்தி இரண்டு இயல்களைக் கொண்டது. மிகப் பரவலகப் பேசப்பட்ட இத்தொடரின் இறுதி மூவியல்கள் கத்தே சினிலெய்சர் ஆர்சர்டு என்ற அரங்கத்தில் திரையிடப்பட்டன.   

### இரண்டாம் பருவம்
**வேட்டை 2.O : அடுத்த தலைமுறை** என்ற அடைமொழியுடன் முதல் பருவத்தின் வெற்றியைத் தொடர்ந்து எழுபத்தி மூன்று இயல்களைக் கொண்டதாக பருவம் இரண்டு வெளியானது. இப்பருவமானது ஒரு முன்னோட்ட நிகழ்ச்சியையும் கண்டிருந்தது.

### மூன்றாம் பருவம்
**வேட்டை 3: இறுதித் தீர்ப்பு** என்ற அடைமொழியுடன் வெளிவந்த பருவம் மூன்று, வேட்டைத் தொடரின் இறுதி பாகமாய்க் கருதப்பட்டது. எழுபத்தொரு இயல்களைக் கொண்ட இத்தொடர், மலேசியாவிலும் படமாக்கப்பட்டது. இதன் **இறுதி** இயல் 98 நிமிடங்கள் ஓடக்கூடியது .

### நான்காம் பருவம்
**வேட்டை 4 : படை** என்ற அடைமொழியுடன் நான்காம் பருவம் ஒளிபரப்பப்பட்டது. இப்பருவமானது, மற்ற மூன்று பருவங்களைக் காட்டிலும் புதிய கதாப்பாத்திரங்களைக் கொண்டிருந்தது.இதன் **இறுதி** இயல் 52 நிமிடங்கள் ஓடக்கூடியது

## நடிகர்கள்

## பாடல்கள்

## விருதுகள்
2011இல், இந்தத் தொடர் மிகவும் பிரபலமான தொடருக்கான பிரதான விழா விருதை வென்றது, ஷபீர் சிறந்த நடிகருக்கான விருதையும், குணாலன் மிகவும் பிரபலமான ஆண் ஆளுமை விருதினையும் வென்றார், காயத்ரி மிகவும் பிரபலமான பெண் ஆளுமை விருதினை வென்றார். 

## மேலும் காண்க

## வெளி இணைப்புகள்
* Official Site - Vettai

பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2010 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
சித்தாச்சல சமணக் குடைவரைகள்

**சித்தாச்சல சமணக் குடைவரைகள்** அல்லது **சித்தாச்சல குகைகள்** (**Siddhachal Caves**), இந்தியாவின் மத்தியபிரதேச மாநிலத்தின் குவாலியர் நகரத்தில் அமைந்த குவாலியர் கோட்டையினுள் சமண சமயத்தின் 24  தீர்த்தங்கரர்களுக்கு அர்பணிக்கப்பட்ட குடைவரைகள் ஆகும். இக்குடைவரைகள்  குவாலியரை ஆண்ட தோமரா இராஜபுத்திர மன்னர்கள் கிபி 7-ஆம் நூற்றாண்டில் நிறுவத் தொடங்கினார்கள். பின்னர் ஆண்ட மன்னர்கள் இக்குடைவரைகளை கிபி 15-ஆம் நூற்றாண்டு வரை நிறுவி முடித்தனர். தற்போது இக்குடைவரைகளை இந்தியத் தொல்லியல் ஆய்வகம் பராமரிக்கிறது. 

இங்கு ரிசபநாதரின் 57 அடி உயர சிற்பம், மற்றும் ஐந்தலை நாகத்துடன் கூடிய பார்சுவநாதர் மற்றும் மகாவீரர் சிற்பங்கள்   உள்ளது.

இக்குடைவரை சிற்பங்கள் பாபர் ஆட்சிக் காலத்தில்   சிதைக்கப்பட்டது.

## படக்காட்சிகள்

File:7th to 15th century Siddhachal caves Gopachal, Jain tirthankaras in Gwalior fort, 1885 photo.jpg|குவாலியர் கோட்டையின் வெளிப்புறக் காட்சி, 1885
File:Jain Tirthankar statues (16130823418).jpg|தீர்த்தங்கரர்களின் உருவச் சிலைகள்
File:Defaced Jain statue at Gopachal Hill.jpg|குகையில் தியான நிலையில் ஜீனர்கள் 


## இதனையும் காண்க
*கோபாச்சல சமணக் குடைவரைகள்

## மேற்கோள்கள்

## வெளி இணைப்புகள்
* சித்தாச்சல சமணக் குடைவரைகள் - காணொளி

பகுப்பு:சமணக் கோயில்கள்
பகுப்பு:குவாலியர் மாவட்டம்
பகுப்பு:குடைவரைகள்
பகுப்பு:இந்தியக் குடைவரைக் கோயில்கள்
தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்

**தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்**  (**Registrar General and Census Commissioner of India**), பதவியை 1961-ஆம் ஆண்டில், இந்திய மக்கள்தொகையை பத்தாண்டுகளுக்கு ஒரு கணக்கெடுப்பதற்காக உருவாக்கப்பட்டது. இந்திய மக்கள்தொகை கணக்கெடுப்பின் தலைமைப் பதிவாளர் மற்றும் ஆனையரும், இந்திய அரசின்   உள்துறை அமைச்சகத்தின் கீழ் செயல்படுவார்.

1961 ஆண்டு முதல் பத்தாண்டுகளுக்கு ஒரு முறை இந்தியாவின் மக்கள்தொகை பரம்பலை, மக்கள்தொகை கணக்கெடுப்பு மற்றும் இந்திய மொழியியல் ஆய்வுடன் கணக்கெடுக்கப்படுகிறது. இந்திய ஆட்சிப் பணி அலுவலர், இந்திய மக்கள்தொகை கணக்கெடுப்பின் தலைமைப் பதிவாளராக இருப்பர்.

## வரலாறு
பிரித்தானிய இந்தியாவில் முதல் மக்கள்தொகை கணக்கெடுப்பு, 1881 முதல் பத்தாண்டுகளுக்கு ஒரு முறை, ஒரு தற்காலிக அமைப்பால் நடத்தப்பட்டது. இந்திய விடுதலைக்குப் பின்னர் இப்பணியை மேற்கொள்ள, 1961-ஆம் ஆண்டில், முதன் முறையாக தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர் தலைமையில், இந்திய உள்துறை அமைச்சகத்தின் கீழ்  தனி துறை நிறுவப்பட்டது.

## பணிகள்
தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையரால் நியமிக்கப்படும் உள்ளூர் மக்கள்தொகை கணக்கெடுப்பு அலுவலர்கள் கிராமங்கள், பேரூராட்சிகள், நகராட்சிகள், மாநகராட்சிகள் வாரியாக மக்கள்தொகையை, குடியுரிமை (Citizenship), பெயர்,அ பாலினம், வயது, தாய் மொழி, பின்பற்றும் சமயம், எழுத்தறிவு, கல்வியறிவு, பொருளாதாரம், நகரமயமாக்கம், புலம்பெயர்ந்தோர், மாற்றுத் திறனாளிகள்,  தொழில் முனைவோர், வணிகம் செய்வோர், வேளாண்மை செய்வோர், விளைவிக்கப்படும் வேளாண் பயிர்கள், பட்டியல் மக்கள் - பழங்குடி மக்கள் வாரியாக கணக்கெடுக்கின்றனர். இத்துடன் தேசிய மக்கள்தொகை பதிவேட்டையும் பராமரிக்கின்றனர். இதனால் இந்தியக் குடியுரிமை பெறாதவர்களை கண்டுபிடித்து நாட்டிலிருந்து வெளியேற்ற நடவடிக்கைகள் மேற்கொள்ளப்படுகிறது.

மேலும் பிறப்பு - இறப்பு பதிவேடுகளின் அடிப்படையில், ஆண்டுதோறும் மக்கள்தொகை தேரயமாக கணக்கிடப்படுகிறது.

பின்னர் அவற்றைத் தொகுத்து ஒவ்வொரு மாவட்ட வாரியாக மக்கள்தொகை பரம்பல் குறித்தான கையேடு தயாரிக்கின்றனர். பின்னர் மாநிலங்கள் வாரியாகாவும், இறுதியாக இந்தியா  அளவில் மக்கள்தொகை பரம்பலை பட்டியலிட்டு வெளியிடுகின்றனர்.

பத்தாண்டுகளுக்கு ஒரு இந்தியாவின் மக்கள்தொகையை அறிந்து அதற்கேற்ப இந்திய அரசு, மாநில அரசுகள், உள்ளாட்சி மற்றும் ஊரக வளர்ச்சி அமைப்புகளால் சமூக வளர்ச்சித் திட்டங்கள் வகுக்கப்படுகிறது.

## இதனையும் காண்க
*இந்திய மக்கள் தொகை கணக்கெடுப்பு, 2011

## மேற்கோள்கள்


## மேலும் படிக்க
*

பகுப்பு:இந்திய அரசு அதிகாரிகள்
நட்பே துணை

**நட்பே துணை** (Natpe Thunai) என்பது ஒரு இந்திய தமிழ்த் திரைப்படம் ஆகும். இத்திரைப்படத்தை அறிமுக இயக்குநரான பார்த்திபன் தேசிங்கு இயக்கியுள்ளார். இத்திரைப்படத்தின் கதை, திரைக்கதை, வசனம் ஸ்ரீகாந்த் வாஸ்ரப் மற்றும் தேவேஸ் ஜெயச்சந்திரன் ஆகியோரால் எழுதப்பட்டுள்ளது. இத்திரைப்படத்தை சுந்தர் சி மற்றும் குஷ்பு தயாரித்துள்ளனர்.  இப்படத்திற்கு அரவிந்த் சிங் ஒளிப்பதிவு செய்துள்ளார். ஹிப்ஹாப் தமிழா ஆதி இசையமைத்துள்ளார். பென்னி ஆலிவர் படத்தொகுப்பினைச் செய்துள்ளார்.

இத்திரைப்படத்தின் முன்னணி கதாபாத்திரத்தில் ஹிப்ஹாப் தமிழா ஆதி நடித்துள்ளார். அனகா, ஷா ரா, கரு. பழனியப்பன், பாண்டியராஜன், ஹரிஷ் உத்தமன் ஆகியோரும் முக்கிய கதாபாத்திரங்களில் நடித்துள்ளனர். இத்திரைப்படம் 2019 ஆம் ஆண்டு ஏப்ரல் 4 ஆம் நாள் திரைக்கு வந்துள்ளது.

## நடிப்பு

* பிரபாகரனாக ஹிப்ஹாப் தமிழா ஆதி 
* அனகா
* அமைச்சர் அரிச்சந்திரனாக கரு பழனியப்பன் 
* கெளசல்யா 
* ஆர். ஜே. விக்னேஷ்காந்த்
* பாண்டியராஜன்
* ஹரிஷ் உத்தமன் 
* 'எரும சாணி' விஜய்
* அஜய் கோஷ்
* வினோத் குமார்
* குகன் பிரகாஷ்
* சுட்டி அரவிந்த் 
* 'புட் சட்னி' ராஜ் மோகன்
* 'பழைய ஜோக்' தங்கதுரை
* 'டெம்பிள் மங்கீஸ்' ஷா ரா
* அஷ்வின் ஜெரோம்

## கதைக்களம்
ஹாக்கி விளையாட்டினை மையமான வைத்து கதை சொல்லப்பட்டிருக்கிறது. உலக நாடுகளால் தடை செய்யப்பட்ட மருந்து நிறுவனத்தை இந்தியாவில் தொடங்க அரசியல்வாதியாக வரும் கரு பழனியப்பன் முயற்சிக்கிறார். அந்த மருந்து தயாரிக்கும் நிறுவனம் தங்களது நிறுவனத்திற்கு ஹாக்கி மைதானத்தைத் தேர்ந்தெடுக்கிறார்கள். பயிற்சியாளராக இருக்கும் ஹரிஷ் உத்தமன் அந்த மைதானம் தங்கள் கையை விட்டுப் போய் விடக்கூடாது என நினைக்கிறார். தேசிய அளவிலான போட்டியில் வெற்றி பெற்றால் அந்த மைதானத்தைத் தங்கள் வசம் வைத்துக்கொள்ளலாம் என்பதால் அந்தப் போட்டியில் கலந்து கொண்டு வெற்றி பெற பயிற்சியாளர் முயற்சிக்கிறார். கதாநாயகன் ஆதியிடம் ஹாக்கி விளையாட்டில் உள்ள திறமையை தேசிய அளவிலான போட்டியில் பயன்படுத்திக் கொள்ள நினைக்கிறார். ஆதி முதலில் இதற்கு மறுக்கிறார். கரு பழனியப்பன் மருந்து நிறுவனத்திற்காக மைதானத்தை கையகப்படுத்தினாரா? பயிற்சியாளரும், ஹாக்கி விளையாட்டு வீரர்களும் தங்கள் வெற்றியால் மைதானத்தைத் தக்க வைத்துக் கொண்டனரா? என்பதை திரைக்கதை சொல்கிறது.

## இசை மற்றும் பாடல்கள்
இத்திரைப்படத்திற்கான பின்னணி இசை மற்றும் பாடல்களுக்கான இசை ஹிப்ஹாப் தமிழா ஆதி செய்துள்ளார்.

## மேற்கோள்கள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
கொங்கர்புளியங்குளம்

**கொங்கர்புளியங்குளம்** அல்லது **கே. புளியங்குளம்** (**Kongar Puliyankulam**) என்பது தமிழ்நாட்டின் மதுரை மாவட்டம், திருமங்கலம் வட்டம், திருமங்கலம் ஊராட்சி ஒன்றியத்தில் உள்ள கே. புளியன்குளம் ஊராட்சியில் பழம்பெரும் சின்னங்கள் அமைந்த ஒரு கிராமம் ஆகும். இங்கு கொங்கர்புளியங்குளம் சமணர் மலையில் சமணர் படுக்கைகளும், கி.மு. 200 ஆண்டுகளுக்கு முந்தைய தமிழி கல்வெட்டுக்களும் மற்றும் கி.பி. எட்டாம் நூற்றாண்டின் தமிழ் வட்டெழுத்து கல்வெட்டுக்களும்  உள்ளன.

## அமைவிடம்
மதுரை - உசிலம்பட்டி  செல்லும் நெடுஞ்சாலையில் மதுரை காமராசர் பல்கலைக்கழகம் அருகே 2 கி.மீ. தொலைவிலும், மதுரைக்கு மேற்கில் 15 கி.மீ. தொலைவில், நாகமலை அடிவாரத்தில்  கொங்கர்புளியங்குளம் கிராமம் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி,  கொங்கர்புளியங்குளம் கிராமம் 1,091 குடும்பங்களும், 3,815 மக்கள்தொகையும் கொண்டது. எழுத்தறிவு  75.98%   ஆகவுள்ளது. பாலின விகிதம் ஆயிரம் ஆண்களுக்கு, 885 பெண்கள் வீதம் உள்ளனர். மக்கள்தொகையில், தாழ்த்தப்பட்டோர் 9.9%  ஆகவுள்ளனர்.

## மேற்கோள்கள்

## வெளி இணைப்புகள்
* கொங்கற்புளியங்குளம் புராதனச் சின்னங்கள் - காணொளி

பகுப்பு:மதுரை மாவட்டத்திலுள்ள கிராமங்கள்
பகுப்பு:வட்டெழுத்துக் கல்வெட்டுகள்
பகுப்பு:தமிழ் பிராமிக் கல்வெட்டுகள்
மணிப்பூர் மாநில காங்கிரசு கட்சி

**மணிப்பூர் மாநில காங்கிரசு கட்சி** (Manipur State Congress Party) என்பது இந்தியாவின், மணிப்பூர் மாநிலத்தைச் சேர்ந்த முன்னாள் அரசியல் கட்சியாகும். இக்கட்சியானது 1997 ஆம் ஆண்டு வாக்பம்பம் நிபமாச்சா சிங் என்பவரால் தொடங்கப்பட்டது. முன்னாள் சபாநாயகரான நிப்பமச்சாவின் தலைமையிலான அமைச்சர்கள் மற்றும் சட்டமன்ற உறுப்பினர்கள் குழு ஆளும் இந்திய தேசிய காங்கிரசு கட்சியிலிருந்து பிரிந்து இக்கட்சியைத் துவக்கியது. இக்கட்சியானது அடுத்த அரசாங்கத்தை உருவாக்கியது. விவசாயி பயிரை அறுவடை செய்வது இக்கட்சியின் தேர்தல் சின்னமாகும். இக்கட்சியை உருவாக்கிய நிபமாச்சா சிங் 16 திசம்பர் 1997 ஆம் ஆண்டு முதல்வராகப் பதவியேற்றார். 1999 ஆம் ஆண்டு நடந்த மக்களவைத் தேர்தலில் சாபா சிங் என்பவர் இக்கட்சியின் சார்பாக போட்டியிட்டு, அடல் பிகாரி வாச்பாய் பிரதமராக பதவி வகித்த காலத்தில் தேர்ந்தெடுக்கப்பட்டு, மத்திய அமைச்சர் ஆனார். 

## காங்கிரசுடன் இணைப்பு
ஏப்ரல் 4, 2014 ஆம் ஆண்டு மணிப்பூர் மாநில காங்கிரஸ் கட்சி காங்கிரஸ் உடன் இணைத்தது. இக்கட்சியில் கடைசியாக தலைவர் பதவி வகித்தவர் வி.மணி சிங் ஆவார். 

## போட்டியிட்ட தேர்தல்கள்
மணிப்பூரில் 2002 ஆம் ஆண்டு நடந்த சட்டசபை தேர்தலில், இக்கட்சி 60 இடங்களில் 42 இடங்களில் போட்டியிட்டு ஏழு இடங்களை மட்டுமே வென்றது. இவர்களில் ஐந்து பேர் காங்கிரஸ் கட்சியில் சேர்ந்தனர். பின்னர் 2007 ஆம் ஆண்டு நடந்த சட்டசபைத் தேர்தலில், இக்கட்சி 6 இடங்களில் போட்டியிட்டது, ஆனால் போட்டியிட்ட அனைத்து தொகுதிகளிலும் தோல்வியைச் சந்தித்தது.

## மேற்கோள்கள்

பகுப்பு:1997இல் நிறுவப்பட்ட அரசியல் கட்சிகள்
பகுப்பு:இந்திய அரசியல் கட்சிகள்
பெர்பெர், சூடான்

பெர்பெர் நகரம் வடக்கு சூடானில் உள்ள நைல் நதி மாநிலத்தில் அமைந்துள்ளது. அட்பாரா நகருக்கு வடக்கே பெர்பெர் நகரம் அட்பாரா ஆறு மற்றும் நைல் நதி இணையும் இடத்திற்கு அருகே அமைந்துள்ளது.
## கருத்து
நுபியன் பாலைவனம் மற்றும் நாட்டின் செங்கடல் துறைமுகமான சௌக்கின் துறைமுக பகுதிக்கிடையேயான பழைய வழித்தடத்தின் தொடக்க இடமாக இருந்தது. இது 1906 ஆம் ஆண்டுக்கு பின்னர்  அட்பாரா ஆறு இணையும் இடத்தில் இருந்து சௌக்கின் துறைமுக பகுதிக்கு சூடான் இராணுவ இரயில் பாதை அமைய வழிவகுத்தது.

## மேற்கோள்
பகுப்பு:சூடானின் நகரங்கள்
இரவீந்திரா சந்திர பார்கவா

**இரவீந்திரா சந்திர பார்கவா** (*Ravindra Chandra Bhargava*) என்பவர் இந்தியாவின் மாருதி சுசூகி நிறுவனத்தின்  தலைவர் ஆவார். இந்தியாவில் சுசூகியின் வெற்றிக்கு வித்திட்டவர் என்ற பெருமை இவருக்கு உண்டு. இந்தியாவில் வழங்கப்படும்  மூன்றாவது மிக உயரிய குடிமக்கள் விருதான பத்மபூசண் விருது 2016 ஆம் ஆண்டு வழங்கப்பட்டது.

இவர் கான்பூர்  இந்திய தொழில் நுட்ப நிறுவனத்தின் தலைவராகவும் பணியாற்றினார்.
## மேற்கோள்கள்

பகுப்பு:வாழும் மக்கள்
பகுப்பு:பத்ம பூசண் விருது பெற்றவர்கள்
கொண்டப்பநாயனபள்ளி

**கொண்டப்பநாயனபள்ளி** (KONDAPPANAYANAPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.
## அமைவிடம்
கொண்டப்பநாயனபள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மேற்கு மண்டலம் (கமரூன்)

**மேற்கு மண்டலம்** () கமரூன் நாட்டின் மத்திய மேற்கு பகுதியில் அமைந்துள்ளது. இது 14,000 சதுர கி.மீ.  பரப்பை கொண்டது. இதன் எல்லைகள் முறையே வடமேற்கே வடமேற்கு மண்டலம், வடகிழக்கே அடமாவா மண்டலம், தென்கிழக்கே மத்திய மண்டலம், தென்மேற்கே லிட்டோரல் மண்டலம் மற்றும் மேற்கே தென்மேற்கு மண்டலம் அமைந்துள்ளது. கமரூன் நாடின் பத்து மண்டலங்களில் இதுவே சிறிய மண்டலமாகும். மேலும் இது அதிக மக்கள் தொகை அடர்த்தி கொண்டது.

## மேற்கோள்கள்

பகுப்பு:கமரூனின் மண்டலங்கள்
மத்திய மண்டலம் (கமரூன்)

**மத்திய மண்டலம்** () 69000 சதுர கி.மீ. பரப்பளவைக் கொண்டது. இதன் எல்லைகள் முறையே வடக்கே அடமாவா மண்டலம், தெற்கே தெற்கு மண்டலம், கிழக்கே கிழக்கு மண்டலம் மற்றும் மேற்கே லிட்டோரல் மண்டலம், மேற்கு மண்டலம் அமைந்துள்ளது. கமரூன் நாட்டின் மத்திய மண்டலம் பரப்பளவில் இரண்டாவது பெரிய மண்டலமாகும். பெரிய இனக்குழுக்களான பஸ்சா முதலிய இனக்குழு மக்கள் வாழ்கின்றனர்.

## மேற்கோள்கள்

பகுப்பு:கமரூனின் மண்டலங்கள்
கிழக்கு மண்டலம் (கமரூன்)

**கிழக்கு மண்டலம்** () கமரூன் நாட்டின் தென்கிழக்கு பகுதியை உள்ளடக்கியது. இதன் எல்லைகள் முறையே கிழக்கே மத்திய ஆப்பிரிக்கக் குடியரசு நாடும், தெற்கே கொங்கோ குடியரசு நாடும், வடக்கே அடமாவா மண்டலம், மேற்கே  மத்திய மண்டலம், தெற்கு மண்டலம் அமைந்துள்ளது. கிழக்கு மண்டலம் 109002 சதுர கி.மீ. பரப்பளவைக் கொண்டது. இது நாட்டின் பெரிய மண்டலமாகும். அத்துடன் இங்கு மிக அரிதாக மக்கள் வசிக்கின்றனர். வரலாற்று ரீதியாக கிழக்கத்திய மக்கள்  கமரூன் பிரதேசத்தில் வேறு பல இனக்குழுக்களை விட நீண்ட காலத்திற்கு முன்னரே குடியேறியுள்ளனர். இவர்களில் முதன்மையானவர்கள் பாகா (அல்லது பாபிங்கா), பிக்மீஸ் ஆவர்.

## மேற்கோள்கள்

பகுப்பு:கமரூனின் மண்டலங்கள்
அடமாவா மண்டலம் (கமரூன்)

**அடமாவா மண்டலம்** () கமரூன் நாட்டின் ஒரு அரசியலமைப்பு மண்டலம் ஆகும். இதன் எல்லைகள் முறையே தெற்கே மத்திய மண்டலம் மற்றும் கிழக்கு மண்டலம்,  தென்மேற்கே வடமேற்கு மண்டலம் மற்றும் மேற்கு மண்டலம், மேற்கே நைஜீரியா நாடும், கிழக்கே மத்திய ஆப்பிரிக்கக் குடியரசு நாடும் மேலும் வடக்கே  வடக்கு மண்டலம் அமைந்துள்ளது.

இந்த மலைப்பாங்கான மண்டலம் வடக்கே அமைந்த சவாணா புள்வெளியையும் தெற்கே அமைந்த கமரூன் காடுகளை பிரிக்கிறது. ஏறத்தாழ 64000 சதுர கி.மீ. கொண்ட அடமாவா மண்டலம் நாட்டின் மூன்றாவது பெரிய மண்டலமாகும். கடினமான நிலப்பரப்பு கொண்ட இம் மண்டலம் குறைவான மக்கள் அடர்த்தி கொண்டது.
## மேற்கோள்கள்

பகுப்பு:கமரூனின் மண்டலங்கள்
வடக்கு மண்டலம் (கமரூன்)

**வடக்கு மண்டலம்** () 66090 சதுர கி.மீ. பரப்பளவைக் கொண்டது. இது கமரூன் நாட்டின் வட பகுதியில் அமைந்துள்ளது. இதன் எல்லைகள் முறையே வடக்கில் வட தூர மண்டலம், தெற்கே அடமாவா மண்டலம், மேற்கே நைஜீரியா நாடும், கிழக்கே சாட் நாடும் மற்றும் தென்கிழக்கே மத்திய ஆப்பிரிக்கக் குடியரசு நாடும் அமைந்துள்ளது. கருவோ நகரம் அரசியல் மற்றும் தொழில் தலைநகர் ஆகும். கருவோ நகரம் கமரூன் நாட்டின் மூன்றாவது பெரிய துறைமுகம் ஆகும். இது பென்யு நதிக்கரையில் அமைந்துள்ளது. ஆண்டில் குறிப்பிட்ட காலங்களில் இங்கு பயணிக்கப்படுகிறது.

## மேற்கோள்கள்

பகுப்பு:கமரூனின் மண்டலங்கள்
வட தூர மண்டலம் (கமரூன்)

**வட தூர மண்டலம்** (), கமரூன் நாட்டின் வட எல்லையில் அமைந்த அரசியலமைப்பு மண்டலம் ஆகும். இதன் எல்லைகள் முறையே தெற்கில் வடக்கு மண்டலம், கிழக்கே சாட் நாடும், மேற்கே நைஜீரியா நாடும், அமைந்துள்ளது. தலைநகர் மரோவா ஆகும். இந்த மண்டலத்தில் 50க்கு மேற்பட்ட இனக்குழுக்கள் கொண்டு கலாச்சார வேருபாடு கொண்டது.
## மேற்கோள்கள்
 
பகுப்பு:கமரூனின் மண்டலங்கள்
தெற்கு மண்டலம் (கமரூன்)

**தெற்கு மண்டலம்** () கமரூன் நாட்டின் தென்மேற்கு மற்றும் தென் மத்திய பகுதிகளை உள்ளடக்கியது. இதன் எல்லைகள் முறையே கிழக்கே கிழக்கு மண்டலம், வடக்கே மத்திய மண்டலம், வடமேற்கே லிட்டோரல் மண்டலம், மேற்கே கினி வளைகுடா (அட்லாண்டிக் பெருங்கடல் பகுதி) மற்றும் தெற்கே எக்குவடோரியல் கினி நாடும், காபோன் நாடும், கொங்கோ குடியரசு நாடும் அமைந்துள்ளது. தெற்கு மண்டலம் 47720 சதுர கி.மீ. பரப்பளவைக் கொண்டது. இது நாட்டின் நான்காவது பெரிய மண்டலமாகும். பல்வேறு வகையான இனக்குழுக்கள் உள்ளனர்.

## மேற்கோள்கள்

பகுப்பு:கமரூனின் மண்டலங்கள்
சாத்தனூர் ஊராட்சி (திருவையாறு)

**சாத்தனூர் ஊராட்சி** (*Sathanur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இக்கிராமத்தில் மொத்தம் 961 பேர் வசிக்கின்றனர். இக்கிராமத்தில் மொத்தம் 466 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 78.8% மற்றும் பெண்களின் எழுத்தறிவு விகிதம் 36.9% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
லிட்டோரல் மண்டலம் (கமரூன்)

**லிட்டோரல் மண்டலம்** () கமரூன் நாட்டின் பத்து மண்டலங்களில் ஒன்றாகும். இதன் தலைநகர் டுவோலா ஆகும். இதன் மக்கள் தொகை 3174437 ஆகும். இம் மண்டலத்திற்கு லிட்டோரல் மண்டலம் என பெயர் வரக் காரணம் இதன் எல்லைகள் பெரிய கடற்கரை கொண்டுள்ளதால் கடற்கரை என பொருள்படும் லிட்டோரல் என்ற சொல்லால் அழைக்கப்படுகிறது. இதன் எல்லைகள் முறையே வடமேற்கே வடமேற்கே தென்மேற்கு மண்டலய், வடகிழ்க்கே மேற்கு மண்டலம், கிழக்கே மத்திய மண்டலம், தெற்கே தெற்கு மண்டலம் மற்றும் மேற்கே கினி வளைகுடா (அட்லாண்டிக் பெருங்கடல் பகுதி)  அமைந்துள்ளது.

## மேற்கோள்கள்

பகுப்பு:கமரூனின் மண்டலங்கள்
அசிட்டினிலைடு

**அசிட்டினிலைடு** (Acetanilide) என்பது ஒரு மணமற்ற திண்ம இரசாயனமாகும்.  இது **என்-பெனிலைசெட்மைடு**, **அசிடானில்**, அல்லது **அசிடானிலிட்** எனவும் அழைக்கப்படுகிறது, இது முன்னதாக வர்த்தக பெயரான ஆன்டிஃபிரீபின் என்று அறியப்பட்டது.
## தயாரிப்பு மற்றும் பயன்
இதை படிக அசிட்டிக அமிலத்துடன் அனிலீனை வினைப்படுத்தி பெறலாம்;
:C6H5NH2 + (CH3CO)2O → C6H5NHCOCH3 + CH3COOH

இது 115-ல் உருகும் வெண்மையான படிகப் பொருள்; இது தண்ணீர், சாராயம் முதலியவற்றில் கரைய வல்லது. இது தலைவலி, காய்ச்சல் முதலிய கோளாறுகளைத் தற்காலிகமாக நீக்கப் பயன்படுகிறது.
## மேற்கோள்கள்

பகுப்பு:ஒளிப்படக்கலை வேதிப்பொருட்கள்
பாசெரினி வினை

**பாசெரினி வினை** (*Passerini reaction*) என்பது ஓர் ஐசோசயனைடு, ஓர் ஆல்டிகைடு அல்லது கீட்டோன், ஒரு கார்பாக்சிலிக் அமிலம் மூன்றும் வினைபுரிந்து α-அசைலாக்சி அமைடு உருவாகும் வேதி வினையைக் குறிப்பதாகும் 

.

1921 ஆம் ஆண்டு இத்தாலியைச் சேர்ந்த புளோரன்சு நகரில் மேரியோ பாசெரினி இக்கரிம வேதியியல் வினையைக் கண்டறிந்தார். ஐசோசயனைடு அடிப்படையில் உருவாக்கப்பட்ட முதலாவது பல் கூறு வினையும் இதுவேயாகும். தற்போது சேர்வியல் வேதியியலின் மையமாக இவ்வேதி வினை முக்கியப் பங்கு வகிக்கிறது 

சமீபத்தில் டென்மார்க் நாட்டைச் சேர்ந்த வேதியிலர்கள் மற்றும் பலர் சமச்சீரற்ற பாசெரினி வினைக்கான எதிர்த்தெரிவுநிலை வினையூக்கியை உருவாக்கியுள்ளனர்...

## வினையின் வினைவழிமுறை

பாசெரினி வினைக்கு இரண்டு விதமான வினைப்பாதைகள் கருதுகோளாக்கப்படுகின்றன.

### அயனி வழிமுறை

மெத்தனால் மற்றும் தண்ணீர் போன்ற முனைவுக் கரைப்பான்களில் இவ்வினை கார்பனைலின் புரோட்டானேற்றமும் அதைத் தொடர்ந்து ஐசோசயனைடின் அணுக்கருநாட்ட சேர்க்கை வினையும் நிகழ்ந்து நைட்ரிலியம் அயனி 3 உருவாகிறது. கார்பாக்சிலேட்டு இதனுடன் சேர்ந்து இடைநிலை விளைபொருள் 4 மற்றும் அதைத் தொடர்ந்து எசுத்தரும் 5 உருவாகின்றன.

### ஒருமித்த வினைவழிமுறை

முனைவற்ற கரைப்பான்களின் உயர் அடர்த்தியில் இவ்வினைக்கான கருத்தொருமித்த வினைவழிமுறை முன்வைக்கப்படுகிறது 

இந்த வினைவழிமுறையில் ஐசோசையனைடு (R-NC), கார்பாக்சிலிக் அமிலம் மற்றும் கார்பனைல் ஆகிய மூன்றும் அணுக்கருநாட்ட சேர்க்கை வினையின் வரிசை முறையில் நிகழும் ஒரு மும்மூலக்கூற்று வினையாகும். நிலைமாறும் கட்டத்தில் பகுதி சகப்பிணைப்பு அல்லது இரட்டைப் பிணைப்புடன் ஓர் ஐந்து உறுப்பு வளையம் உருவாகும் என சித்தரிக்கப்படுகிறது. பாசெரினி வினையின் இரண்டாவது படிநிலையில் அருகிலுள்ள ஐதராக்சில் குழுவில் ஓர் அசைல் மாற்றம் நிகழ்கிறது. இவ்வினை வழிமுறைக்கான ஆதரவும் அறியப்படுகிறது. வினை முனைவற்ற கரைப்பான்களின் வழியாக நடைபெறுகிறது. வினை இயக்கமும் மூன்று வினைபடு பொருள்களையும் சார்ந்துள்ளது. ஒருங்குதொடர் தொகுப்புமுறைக்கு இவ்வினை நல்லதொரு உதாரணமாகும்.

## வரம்பு
பல்வேறு பல்கூறு வினைகளில் பாசெரினி வினை பயன்படுத்தப்படுகிறது. ஆர்னர்-வேத்சுவொர்த்-எம்மான்சு வினையில் டெப்சிபெப்டைடு உருவாக்கும் வினை இதற்கு ஓர் உதாரணமாகும் :

.

புதுப்பிக்கத்தக்க பொருள்களில் இருந்து பலபடிகள் தயாரிப்பதில் பாசெரினி பல்கூறு வினை பயன்படுகிறது.

## மேற்கோள்கள்

பகுப்பு:பெயர் வினைகள்
பகுப்பு:அமைடு தொகுப்பு வினைகள்
சுவாதி முத்து

**சுவாதி முத்து** (*Swathi Muthu*)  2003இல் வெளிவந்த இந்திய கன்னடத் திரைப்படம் ஆகும், கே. விஸ்வநாத் எழுதி டி. ராஜேந்திரா பாபு இப்படத்தை இயக்கியுள்ளார். இந்தப் படத்தில் சுதீப் மற்றும் மீனா ஆகியோர் முன்னணி நடிகர்களாக நடித்துள்ளனர்.

இந்தத் திரைப்படமானது தெலுங்கில் வெளிவந்த *[[சிப்பிக்குள் முத்து|ஸ்வாதி முத்தியம்]]* என்ற திரைப்படத்தின் (1986) மறு ஆக்கமாகும். இதில் கமல்ஹாசன் மற்றும் ராதிகா நடித்திருந்தனர்.

## கதைச் சுருக்கம்
சிவையா (சுதீப்), அவரது பாட்டியுடன் ஒரு கிராமத்தில் வாழ்கிறார். அவரது  பாட்டிக்கு நம்பிக்கைக்குரியவராகவும், அவருக்கு கீழ்ப்படிந்தும் நல்லவனாக உள்ளார். 5 வயதான மகனுடன் வசித்து வரும் இளம் விதவையான லலிதாவின் (மீனா) நல்வாழ்விற்காக ஈடுபடும் ஒரு முயற்சியில், சிவையா ஒரு விழாவில் அவரை திருமணம் செய்துகொள்கிறார்.

கிராமவாசிகள் அதிர்ச்சியடைந்து, அவரது நடவடிக்கை பாரம்பரிய சமூக நெறிமுறைகளுக்கு எதிராக இருப்பதாக கூறுகின்றனர். இதற்கிடையில், சிவையாவின் பாட்டி இறந்துவிடுகிறார். லலிதா தனது புதிய கணவர் மற்றும் மகனுடன் நகரத்தை நோக்கி நகர்கிறார். அவர்களது நண்பர்களில் சிலர் ஆதரவோடு, அங்கு வாழ ஆரம்பிக்கிறார்.

அதன்பின் அவர்களின் வாழ்க்கையில் நல்ல மாற்றம் ஏற்படுகிறது. சிவையாவின் வெகுளித்தனம் லலிதாவை அவரிடம் நெருங்க வைக்கிறது. குழந்தைகள் பிறக்கிறார்கள். ஆண்டுகள் பல கடந்து, குழந்தைகள் வளர்கின்றனர், பின்னர் லலிதா தனது கடைசி மூச்சினை விடுகிறார். சிவையா நீண்ட காலமாக அவளது நினைவுகளுடனே வாழ்ந்து வருகிறான். இறுதியில், தனது பழைய வீட்டைத் தனது குழந்தைகளிடமும், பேரப்பிள்ளைகளிலும் விட்டுவிட்டு, அவர் ஒரு துளசி மாடத்தை மட்டும் எடுத்துக் கொண்டு , லலிதாவின் நினைவுகளுடன் அவ்விடத்தை விட்டு நகர்கிறார்.

## நடிகர்கள்
* சுதீப் சிவையாவாக 
* மீனா லலிதாவாக 
* கிருஷ்ணமூர்த்தியாக கிஷான் ஸ்ரீகாந்த்

## ஒலிப்பதிவு
இளையராஜா இயற்றிய அசல் பாடல்களிலிருந்து ராஜீஷ் ராமநாதனால் இசையமைக்கப்பட்டது. 

## விருதுகள்
தென்னிந்திய பிலிம்பேர் விருதுகள் 

* சிறந்த நடிகர் - கன்னடம் - சுதீப்  
* சிறந்த நடிகை - கன்னடம் - மீனா 
திரைப்பட ரசிகர்களின் சங்க விருதுகள்

* சிறந்த நடிகர் - கன்னடம் - சுதீப் 

*ஹலோ காந்திநகரா விருதுகள்*

* சிறப்பு விருது - சுதீப் 

## மேற்கோள்கள்

## வெளி இணைப்புகள்
* 
* http://archive.deccanherald.com/Deccanherald/dec28/mr3.asp
* http://www.in.com/music/playlist/swathi-muthu-844281.html 

பகுப்பு:இந்திய நாடகத் திரைப்படங்கள்
பகுப்பு:இந்தியக் கன்னடத் திரைப்படங்கள்
பகுப்பு:2003 கன்னடத் திரைப்படங்கள்
எல். வெங்கடகிருட்டிண ஐயர்

**எல்.வெங்கடகிருட்டிண ஐயர்** (*L. Venkatakrishna Iyer*) என்பவர் ஓர் இந்திய கட்டடவியல் பொறியாளர் ஆவார். தமிழகத்தின் பொதுப்பணித்துறையில் முதன்மைப் பொறியாளராக இவர் பணிபுரிந்தார் . 1941 ஆம் ஆண்டு போலாவரத்திற்கு அருகில் கோதாவரி ஆற்றின் குறுக்கே அணை கட்டுவதற்கு முதன் முதலில் திட்டம் வகுத்துத் தந்த பெருமை அய்யருக்கு உண்டு. பின்னாளில் இத்திட்டம் போலாவரம் திட்டம் என அங்கீகரிக்கப்பட்டது . கிருட்டிண அய்யர் கும்பகோணம் நகராட்சி மேல்நிலைப்பள்ளியின் முன்னாள் மாணவராவார் . மெட்ராசு தொழில்நுட்ப நிறுவனம் தொடங்குவதில் சின்னசாமி ராசம்மிற்கு துணை நின்றவர்களில் இவரும் ஒருவராவார். நிறுவனத்தின் மையக் குழுவில் ஒரு உறுப்பினராக அமர்ந்து அய்யர் கல்வி நிறுவனத்தின் நிருவாகத்தையும் மேற்பார்வை செய்தார் . சமூகத்திற்கு இவர் செய்த தொண்டுகளை கருத்திற்கொண்டு 1961 ஆம் ஆண்டு இந்திய அரசாங்கம் மூன்றாவது உயரிய குடிமக்கள் விருதான பத்ம பூசண் விருதை வழங்கி இவரைச் சிறப்பித்தது..

## மேற்கோள்கள்

பகுப்பு:பத்ம பூசண் விருது பெற்றவர்கள்
பகுப்பு:இந்தியக் கட்டிடக் கலைஞர்கள்
தெங்குமரஹாடா

**தெங்குமரஹடா**, (*Thengumarahada*), தமிழ்நாட்டின், நீலகிரி மாவட்டத்தின், கோத்தகிரி வட்டம், கோத்தகிரி ஊராட்சி ஒன்றியப் பகுதியில் உள்ள தெங்குமரஹாடா ஊராட்சியில் அமைந்த சிற்றூர் ஆகும். இங்கு மாயாறு பாய்கிறது.

## அமைவிடம்
மேற்கு தொடர்ச்சி மலையில் உள்ள காப்புக் காட்டில் அமைந்த முதுமலை தேசியப் பூங்கா பரப்பில் தெங்குமரஹடா கிராமம் உள்ளது. இக்கிராமம் நீலகிரி மாவட்டத்தின் கோத்தகிரி வட்டத்தில் அமைந்திருப்பினும், கொடநாட்டிலிருந்து மலைக்காடுகள் வழியாக, மூன்றரை மணி நேரம் நடந்து, 10 கி.மீ தொலைவில் உள்ள தெங்குமரஹாடா கிராமத்தை அடையலாம். தெங்குமரஹாடாவிலிருந்து  கொடநாடு செல்ல அடிப்படை சாலை வசதிகள் இல்லை.

ஈரோடு மாவட்டத்தின், பவானிசாகருக்கு வடமேற்கே 25 கி.மீ. தொலைவில் உள்ள தெங்குமரஹாடாவிற்கு  செல்ல கோத்தகிரி, மேட்டுப்பாளையத்தில் இருந்து தினமும் காலை, மாலை என 2 அரசுப் பேருந்துகள் மட்டும் உள்ளன.

## மலையேற்றம்
தெங்குமரஹாடா பகுதிக்கு மலையேற்றப் பயிற்சி மேற்கொள்பவர்கள் உதகமண்டலம் வடக்கு மாவட்ட வனத்துறை அதிகாரிகளிடம் முறையாக அனுமதிபெற வேண்டும். வனத்துறை வழிகாட்டிகள் மூலம் மட்டும் மலையேற்றப் பயிற்சி  மேற்கொள்ள முடியும். தெங்குமரஹாடாவில் உள்ள  வனத்துறை அலுவலவகத்துக்குச் சொந்தமான விடுதியில் தங்கிக்கொள்ள முன் அனுமதி பெறவேண்டும்.

## பின்னணி
மக்களின் உணவுத் தேவையை பூர்த்தி செய்ய அப்போதைய பிரதமர் ஜவஹர்லால் நேரு, உணவு உற்பத்தி மாதிரி கிராமங்களை உருவாக்கினார். இதில் தெங்குமரஹாடா கிராமமும் ஒன்று. நீலகிரி மாவட்டம், கீழ்கோத்தகிரி, சோலூர்மட்டத்தை சேர்ந்த 142 விவசாயிகளுக்கு தெங்குமரஹாடாவில் 500 ஏக்கர் நிலம் வழங்கி விவசாயம் செய்ய வழி வகை செய்யப்பட்டது.

ஒவ்வொருவருக்கும் தலா 2 ஏக்கர் நஞ்சை மற்றும் ஓர் ஏக்கர் புஞ்சை நிலம் வழங்கப்பட்டது. இந்த விவசாயிகள் தங்கள் நிலத்தில் பணி செய்ய கோபி, ஈரோடு, சத்தியமங்கலம் பவானிசாகர் பகுதியில் உள்ளவர்களை பணியமர்த்தினர். விவசாயத்துக்கான நிலம் மற்றும் தண்ணீர் வசதி இருந்ததால் நாளடைவில் தெங்குமரஹாடா செழிப்பான பூமியாக மாறியது. இங்கு உற்பத்தி செய்யப்படும் பொருட்களை கொள்முதல் செய்ய தெங்குமரஹாடா கூட்டுறவு பண்ணை சங்கம் 1952ம் ஆண்டு தொடங்கப்பட்டது. இந்த சங்கம் மூலம் விளைபொருட்கள் விற்பனை செய்து வருகின்றனர்.

## மக்கள் பிரச்சனைகள்
இக்கிராமத்தில் நான்கு தலைமுறைகளாக  இங்கு பாயும் மோயாறு நீர்வளத்தைக் கொண்டு வேளாண்மை செய்து வாழ்கின்றனர். சத்தியமங்கலம் வனவிலங்கு உய்வகம் மற்றும் புலிகள் காப்பகம் நிறுவப்பட்டதற்குப் பின், தெங்குமரஹாடா கிராம மக்கள், 38 கி.மீ. கிழக்கில் உள்ள சத்தியமங்கலத்தில் உள்ள கல்விநிலையம், சந்தை மற்றும் மருத்துவமனைகளுக்குச் செல்வதற்கு, நல்ல சாலை வசதி இன்மையால் பெருந்துயர் கொள்கின்றனர். 

## வெளியிணைப்புகள்

## வெளி இணைப்புகள்
*  தெங்குமரஹடா - கெஜலட்டி சுற்றுலா - காணொளி

பகுப்பு:நீலகிரி மாவட்ட சுற்றுலாத் தலங்கள்
பகுப்பு:நீலகிரி மாவட்டத்திலுள்ள ஊர்களும் நகரங்களும்
நசீம் அகமத்

**நசீம் அகமத்** (*Naseem Ahmad*) என்பவர் முன்னாள் ஆட்சிப் பணியாளர் ஆவார். 1972 ஆம் ஆண்டில்  அரியானா மாநிலத்திலிருந்து இந்திய நிர்வாகப் பணியில் இருந்த இவர் அலிகார் முசுலீம் பல்கலைக்கழகத்தின் முன்னாள் துணை வேந்தராகவும் இருந்தார். இங்கு 2002 முதல் 2007 ஆம் ஆண்டு வரை துணை வேந்தராக இவர் பணிபுரிந்தார் . தற்போது இவர் இந்தியாவின் சிறுபான்மையினர் தேசிய அமைப்பின் தலைவராக உள்ளார்.

1972 தொகுதி அரியானா மாநிலப் பிரிவு ஓய்வுபெற்ற இந்திய ஆட்சிப்பணியாளரான இவர் முன்னதாக 1971 முதல் சூன் 1972 வரை உத்தரப் பிரதேச நீதித்துறை குடிமைப்பணி உறுப்பினராகவும் இருந்தார் .

## மேற்கோள்கள்

பகுப்பு:வாழும் மக்கள்
பகுப்பு:1947 பிறப்புகள்
பகுப்பு:இந்திய ஆட்சிப் பணி அலுவலர்கள்
ரத்தம் கக்கிய செடி

**ரத்தம் கக்கிய செடி** (Bleeding tooth fungus) இது ஒரு வகையான விசத்தன்மை கொண்ட தாவரம் ஆகும். பொதுவாக இவை பார்ப்பதற்கு காளான் போன்ற தோற்றத்தைக் கொண்டதாகும். இவை வடமேற்கு பசிபிக் கடல் பகுதியில் அமைந்துள்ள நாடுகளில் காணப்படுகிறது.

## மேற்கோள்கள்

பகுப்பு:காளான்கள்
பகுப்பு:பூஞ்சைகள்
நாகசுவந்தை

**நாகசுவந்தை** (white snakeroot) இது ஒரு வகையான விசத்தன்மை கொண்ட தாவரம் ஆகும். பொதுவாக இவை பூக்கும் தாவர வகையைச் சார்ந்ததாகும். இவ்வகையான தாவரங்கள் வட அமெரிக்கா பகுதிகளில் காணப்படுகிறது. 

## மேற்கோள்கள்

பகுப்பு:தாவர வகைகள்
பகுப்பு:பூக்கும் தாவரங்கள்
அனில் குமாரி மல்கோத்ரா

**அனில் குமாரி மல்கோத்ரா** (*Anil Kumari Malhotra*) என்பவர் ஓர் இந்திய ஓமியோபதி மருத்துவர் ஆவார். இவர் தில்லி பல்கலைக்கழகத்துடன் இணைந்த நேரு ஓமியோபதி மருத்துவக் கல்லூரி மற்றும் மருத்துவமனையின் முதல்வராகப் பணியாற்றினார். அலகாபாத்திலுள்ள சிறீ சாய்நாத் ஓமியோபதி முதுகலை கல்வி நிறுவனத்தில் தன்னுடைய ஓமியோபதி மருத்துவ மேற்படிப்பை 2006 ஆம் ஆண்டு  முடித்தார். 2007 ஆம் ஆண்டு ஆகத்து ஓன்றாம் தேதி முதல் நேரு மருத்துவ கல்லூரியின் முதல்வராக மல்கோத்ரா பணியாற்றினார். பல மருத்துவ ஆய்வுக் கட்டுரைகளை வெளியிட்டுள்ளதால் அனில் குமாரி நன்கு அறியப்படுகிறார்.  இவருடைய மருத்துவ ஆராய்ச்சி கட்டுரைகளை விவரிக்கும் விதமாக பல்வேறு மருத்துவ பட்டறைகளை நடத்தினார். பல்வேறு மருத்துவக் கல்வித் திட்டங்களில் தொடர்ச்சியாகப் பங்கேற்றார். அனில் குமாரியின் மருத்துவ பங்களிப்பை சிறப்பிக்கும் வகையில் இந்தியாவின் உயரிய நான்காவது குடிமக்கள் விருதான பத்மசீறீ விருது 2016 ஆம் ஆண்டு இவருக்கு வழங்கப்பட்டது.

## மேற்கோள்கள்

## வெளி இணைப்புகள்
*

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
பகுப்பு:இந்திய ஓமியோபதி மருத்துவர்கள்
பகுப்பு:இந்திய மருத்துவர்கள்
பகுப்பு:இந்தியப் பெண் அறிவியலாளர்கள்
பகுப்பு:தில்லிப் பெண் அறிவியலாளர்கள்
ஒப்பத்தவாடி

**ஒப்பத்தவாடி** (*Oppaththavadi*)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 23 கிலோமீட்டர் தொலைவிலும், வட்டத் தலைநகரான பர்கூரிலிருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  2156  வீடுகள் உள்ளன. கிராமத்தின் மொத்த மக்கள் தொகையானது 9604 ஆகும். இதில் ஆண்கள் எண்ணிக்கை  4805, பெண்களின் எண்ணிக்கை 4799 என உள்ளது. மக்களின் கல்வியறிவு விகிதமானது  65.76 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
புலிகுண்டா

**புலிகுண்டா** (PULIGUNTA)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
தொகரப்பள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  2,033  வீடுகள் உள்ளன. கிராமத்தின் மொத்த மக்கள் தொகையானது 8,365 ஆகும். இதில் ஆண்கள் எண்ணிக்கை  4,212, பெண்களின் எண்ணிக்கை 4,153 என உள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
டெட்லி நைட்ஷெட் (தாவரம்)

**டெட்லி நைட்ஷெட்** (Deadly Nightshade) இது ஒரு தாவர வகையைச் சார்ந்த பூக்கும் தாவரம் ஆகும். விசத்தன்மை கொண்ட தாவரங்களில் இதுவும் ஒன்றாகும். எல்லா நாட்களிலும் வளரும் தாவரம் ஆகும். இதன் பழம் கறிவேப்பிலையின் பழத்தைப்போல் தோற்றம் கொண்டது. ஆசியா மற்றும் ஐரோப்பா போன்ற பகுதிகளில் அமைந்துள்ள நாடுகளில் காணப்படுகிறது.

## மேற்கோள்கள்

பகுப்பு:தாவர வகைகள்
பகுப்பு:தாவரவியல் பெயருடையக் கட்டுரைகள்
ஆலங்குடி ஊராட்சி (அம்மாப்பேட்டை)

::இதே பெயரில் உள்ள ஊர்களைப் பற்றி அறிய ஆலங்குடி ஊராட்சி பக்கத்தைப் பார்க்கவும்.

**ஆலங்குடி ஊராட்சி** (*Alangudi Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இக்கிராமத்தில் மொத்தம் 1964 பேர் வசிக்கின்றனர். இக்கிராமத்தில் மொத்தம் 498 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 65.0% மற்றும் பெண்களின் எழுத்தறிவு விகிதம் 29.6% ஆகும். 

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
வரட்டனப்பள்ளி

**வரட்டனப்பள்ளி** (Varattanapalli)  என்பது இந்தியாவின்,  தமிழ்நாட்டின்,  கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.

## வரலாறு
வரட்டனப்பள்ளியில் உள்ள நரசிம்ம சுவாமி கோயில் அருகே உள்ள குன்றில் காணப்படில் *இராஜராஜ கற்கடக மகாராஜன் கண்ணுடைய பெருமாள்* என்பவன் இருபத்தெட்டு பிராமணர்களுக்கு வறட்டனப்பள்ளி என்ற கங்கராயச் சதுர்வேதி மங்கலத்தை கொடையாக வழங்கிய செய்தி உள்ளது. வரட்டனப்பள்ளியில் இன்னொரு பெயரான கங்கராயச் சதுர்வேதி மங்கலம் என்பது இப்போது வழக்கில் இல்லை. வறட்டனப்பள்ளி என்ற பெயரில் இருந்த வல்லின றகரம் இடையின ரகரமாக தற்போது மாறியுள்ளது.
   
## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 12 கிலோமீட்டர் தொலைவிலும், வட்டத் தலைநகரான பர்கூரில் இருந்து 8 கிலோமீட்டர் தொலைவிலும், மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது.

## கோயில்கள்
* வரட்டனப்பள்ளி இலட்சுமி நரசிம்ம சுவாமி கோயில்

## விழாக்கள்
* அக்னி வசந்த மகாபாரத விழா
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்